UVP TECHNICOM

Webinár: Inteligentná robotika v sektore námorníctva: pokročilé systémy pre budúce podmorské objavovanie
2025-06-25 14:00 - 16:00 (Europe/Bratislava) | Online
Pozývame Vás na webinár venovaný problematike morskej robotike, ktorý organizuje Ulysseus inovačný hub pri Univerzite v Janove. Cieľom webinára je predstaviť aktuálny výskum v oblasti využívania robotiky v sektore námorníctva a podmorského objavovania: od autonómnych podmorských plavidiel cez kooperatívne robotické systémy po stratégie riadenia námorných operácií.

Dátum a čas konania webinára: 25. jún 2025, 14:00 – 16:00
Podujatie bude v angličtine, vstup je voľný, podmienkou je registrácia: registračný formulár

Bližšie informácie o spíkroch a programe webinára: https://ulysseus.eu/events/webinar-intelligent-maritime-robotics/

Európska univerzita Ulysseus
Víziou Európskej univerzity Ulysseus je do roku 2030 vytvoriť excelentne uznávanú a medzinárodne atraktívnu európsku univerzitu otvorenú svetu, zameranú na jednotlivca a podporujúcu podnikavosť. Našou ambíciou je tak prispieť k formovaniu Európskeho priestoru vysokoškolského vzdelávania a výskumu, a tým aj k budúcnosti Európy.
Ulysseus, jedna zo 65 aliancií Európskych univerzít vybraných Európskou komisiou za univerzity budúcnosti, otvára možnosti pre študentov, učiteľov a výskumníkov z partnerských univerzít pre ich vzdelávanie, vzájomné mobility a nové špičkové výskumné projekty. Európska univerzita Ulysseus vznikla v roku 2020 a jej súčasnými členmi sú Univerzita v Seville (Španielsko, koordinátor aliancie), Univerzita v Janove (Taliansko), Univerzita Côte d’Azur (Nice, Francúzsko), Technická univerzita v Košiciach, univerzita MCI | The Entrepreneurial School® (Innsbruck, Rakúsko) a Univerzita aplikovaných vied Haaga-Helia (Helsinki, Fínsko), Univerzita v Münsteri (Nemecko) a Univerzita Čierna Hora (Podgorica, Čierna Hora).
Európska univerzita Ulysseus je na Slovensku podporená zo zdrojov Európskej únie a Ministerstva školstva, výskumu, vývoja a mládeže SR.
Ďalšie informácie o Európskej univerzite Ulysseus: www.ulysseus.eu
